প্ৰাগজ্যোতিষ বাৰ্তা ,তিনিচুকীয়া,২ জুলাইঃ সদৌ অসম ভোজপুৰী পৰিষদে যোৱা ৩০জুনত ভোজপুৰী পৰিষদৰ প্ৰতিষ্ঠাপক সভাপতি প্ৰয়াত পশুৰাম ডুবেৰ প্ৰথম মৃত্যুৰ বাৰ্ষিকীৰ দিনটোক সংকল্প দিৱস হিচাপে উৎযাপন কৰে।
পৰিষদে প্ৰয়াত নেতাজনৰ প্ৰথম মৃত্যুৰ বাষিকীৰ দিনটোক কেন্দ্ৰীয়ভাৱে তিনিচুকীয়া জিলাৰ মাৰ্ঘেৰিটাত সংকল্প দিৱস হিচাপে উদযাপন কৰে।
সদৌ অসম ভোজপুৰী পৰিষদে সংকল্প দিৱসৰ লগত সংগতিৰ ৰাখি হাইস্কুল শিক্ষান্ত পৰীক্ষাত সফলভাৱে উত্তীৰ্ণ হোৱাৰ ছাত্র -ছাত্ৰীসকলক আনুষ্ঠানিকভাৱে অভিনন্দন জ্ঞাপন কৰাৰ লগতে এখন ভোজপুৰী কবি সন্মীলনৰো আয়োজন কৰে।
সংকল্প দিৱসৰ লগত সংগতি ৰাখি ভোজপুৰী পৰিষদৰ মাৰ্ঘেৰিটা আঞ্চলিক সমিতিয়ে ৰক্ত পৰীক্ষা শিবিৰো আয়োজন কৰে শিৱিৰত।
মুকলি সভাতে সুখ্যাতিৰে হাইস্কুল শিক্ষান্ত পৰীক্ষাত উত্তীৰ্ণ হোৱা ছাত্র-ছাত্ৰীসকলক আনুষ্ঠানিকভাৱে পৰিষদৰ তৰফৰ পৰা সম্বৰ্ধনা জ্ঞাপন কৰা হয়।
উক্ত সংকল্প দিৱসত সহস্ৰাধিক লোক উপস্থিত থাকি প্ৰয়াত নেতাজনৰ আদৰ্শৰে আগবাঢ়ি সমাজৰ হকে কাম কৰি যোৱাৰ দৃঢ় সংকল্প গ্ৰহণ কৰে।
